Setu ma pellgomzer din: kavet zo bet en ul letonenn, ur seurt tra hañval doch un dislonkadenn... ur gazeg-koad a seblante kavout mat an dra-se...  Mont a ran da welet, kemer a ran fotoioù met ne vo ket moaien do gwelet dochtu. Melen eo ha dont a ra da vout gwenn (pe ar chontrel ?). En-dro dar boudoù bev-se, e seblant eh eus ur seurt milhenn treuzwelus. Mes al lodenn gwenn a seblant urzhietoch, seurtoù skant bihan a zo dochti.  Nouian ket tamm ebet petra eo resis, met a-dra-sur eo e  familh vras ar miksomiset (myxomycètes... myxo: mucus, milhenn ha mycètes: tokoù-touseg). Tokoù-touseg int, met tokoù-touseg no deus ket kalz a dra da welet get an amanit pe ar boledoù !  O buhez zo rannet (dre vras ! Nanavan ket forzh netra diàr o fenn !) etre div lodenn: ul lodenn mand int blot, gludek, hag evit lod, ma chellont en em ziblasiñ (!). Hag en ur prantad arall ag o buhez (pas pell goude, lies) e sechont hag e arru àr-wel an organoù a brodu spor. Stummoù gwall  zisheñvel zo en o mesk...  Pezh zo, nem eus ket levr ebet àr gement-se ha nhellan ket lâret deoch kalz a dra muioch.    A-hent-all em eus bet tro da brederiñ àr melkoni an diskar-amzergris ha difiñv èl ma oa an oabl, get kouezhadegoù del marv a-greiz-tout...  A-fed fotoioù em eus tapet lod ivez, dreist-holl fotoioù ur chleuz get plant izel a bep seurt; klask a rin sevel ur pennad àr planedennoù dishañval pep unan anezhe.    Met da chortoz, ur foto evit hiniv 